Paežerių liepų alėja
55°57′51″š. pl. 22°47′27″r. ilg.﻿ / ﻿55.96409°š. pl. 22.790875°r. ilg.﻿ / 55.96409; 22.790875 Paežerių liepų alėja – savivaldybės saugomas botaninis gamtos paveldo objektas, esantis Dirvonėnuose, Šiaulių rajone, vakariniame Paežerių ežero krante, apie 350 m į vakarus nuo kelio  4006  Kuršėnai–Dirvonėnai–Raudėnai–Tryškiai . Objektas nuorodomis nepažymėtas. Alėjoje auga 107 liepos, 19 iš jų dvikamienės, 5 – trikamienės, 1 – keturkamienė ir 1 – penkiakamienė. Alėja nusitęsusi 150 m link Paežerių ežero pakrantės. Aukščiausia yra penkiakamienė liepa – 29 m, kitos – 23–25 m aukščio. Skersmenys apie 0,4 m. Užima 0,44 ha ploto teritoriją. Saugoma paskelbta 1987 m.